ISIGIDIMI SAMAXOSA, NOVEMBER 1, 1881.

7

Blythswood, 8 September, 1881.

Mr. C. H. Mzalwana inteto yam akuyiqondanga. Lenteto yako ifanele umnyaka we 1847, owe 1881 ayiwufanele. Sahlukene kwanje ngeminyaka leke. Nditi nko, ndikonqele ekutini kunto yonke, kukuzimela ngengxam yezako inyawo eyona nto iyiyo, neyakuda nyakana siyiqondayo senze izimanga esingenakuzenza ngoku. Hina Mr. C. H sitonyalaliswa bubucakana. Ukuba ulutsha alukuzimela luxolele ubucaka, amaqaba ayakuba zizicakana nawo? Inkwintshi yezinye intlanga kukuzimela kupela.

Nango amazwi etu.—“ Udodana olufundisiweyo ukucwela aluqondiukuba *ukuzimela* yeyona nto iyiyo kunto yonke. Size tina sixunele kulo ngentwana-ntwana esinazo.” “Lungati ke luzinyuse iziqu ngendlela ezifanelekileyo kunqwene abanye balusukele.” Aka Mr. C. H Lenteto ayitetayo, iyinene; kodwa kuko icala angalikangeliyo, elikangelwa ngabacweli nabanye abafundiswe ishishini. Ke mna ndakukangela, ndibona umsebenzi angawufumanayo umntu kuhlanga olu lwakoweta, awungemxasi nenyanga ezintandatu.

Aka Mr. Mhleli.—U C. H. usitumele incwadi emandi kunene. Singamkumbuza ukuba ukuqalwa komsebenzi ema Ngesini kunje. Ofuna ukumisa umsebenzi uqale akangele imali yokumxasa elixa asawuqalayo. Sitemba ukuba boyifunda ngengcinga bonke, incwadi ka O. H. Bebesiti ke obawo, beyibulala impela indlovu, tarn Mhlekazi. Yakuwa bati, hi! huntshu! kuyawanje kunto ka Nantsi!! Lidodo eli. Ama Mfengu ati.—“Ulunye luyenyuka luyanyelela, sal’ukulubulala lungekaveli.” “Iyakota iyi xatula.”

Mr. C. H. nditi masibe yimpaka iwiswa isuka izimela ngenyawo zayo. Masibe yinkwili iwudada iwunyuka umsinga, izigodo zisihla nawo zona. Abamhlope (Emigrants) baza kuyitabata indawo yetu nje, vukani. Isengama pofupofu ke la. Ndim

Nkohla Falati.

[Siyifunde futifuti incwadi le yombaleli wetu sisiti mhlayimbi soda sifike ncam kweyona nto aqubela kuyo, xa azama ukupendula inteto yetu neka “C. H.” Into afunzele kuyo, yokuba abantu abafundiswe ishishini bazimele ngokwabo, siyavumelana ngayo mpela no Mr. Falati; into yeyokuba kuyakutiwa nina ze ihle lonto, kuba abantu abafunde ishishini ngama hlwempu, abana kuzixasa ngokwaneleyo ngemali engafunyanwa kwabanye abamnyama. Akayi ngeni kakulu u Mr. Falati lengxako; asimangaliswa yilonto nati, kuba yile isinqabeleyo.—Editor *Sigidimi]*

Lovedale Location, October 15, 1881.

Nkosi yam,—

Ndincede undipe indawo kwelopepa lamanene ako, akowetu, ndike ndifunde ikwelo nam. Nantsi ke into endifunda ngayo ikwelo:—

Nditi kuni makowetu atanda ukunyuka kohlanga oluntsundu, kani kulule *ikala* zidliwe ngamanundu, ukuba nifuna ukunyusa uhlanga. Ngokuba akuko mntu unoknteta esisi alam engena siseko senteto yake; ngokuba apa kwa Mlungu kutetwa *ngekupa* lemali. Ningadwekesha, kodwa logama nisadwekeshayo nakuba nisanxiba *ikala* njengabe Lungu abe Lungu benganaleli ukuba ningazitengi. Ndiba mna luti uhlanga ukuze lwaziwe, lubekeke, lwaziwa ngobutyebi, zandule ke zonke izinto zibonakale kwintlanga zasemzini.

Lento nditshoyo ke makowetu, nditi ndakukangela isimilo setu, sisuke sifane nalandlu yakiwa entlabatini kwaza kwati kwakufika imimoya nenqwitelo yawa. Lento nditshoyo makowetu, ndibona ngati sifunzel’ emvatweni, nase kuseleni kupela nje ngama Lawo; into enganyusi luhlanga ke leyo, kodwa iyalutoba.

Aniwabonina ama Jamani, abantu abafika bengento zakonto ngokuswela, sesikonza pantsi kwawo ngoku, kuba akazange akatalele kunxiba *zikala* nazi *tofu,* afuna ubutyebi kwakupela; kuzezi mini nje ahlonelwe kuba ane *kupa.* Waka wayibonana indlu efulelwa ingena siseko, naludonga; ngati mna kuni ke batandi bokunyuka kohlanga ngemilomo nifuna ukufulela indlu engenaludonga nalupahla.

Makowetu kaniti gingxi kancinane ebulungwini, (qondani anditsho ukuti buyelani ebuqabeni) nditeta ukuba ningabusukeli ubulungu ngoluhlobo ukuze ninyuke.

Ndim isicaka sako

Ntam’ Engenakala.

Msintsila, 18, September, 1881.

Nkosi yam Mcokeli,—

Ndiyakubongoza ukuba maundive kakuhle, into endiyitetayo: inteto yam ayiko kanye kubashumayeli abangafundanga. Intloko yenteto yam yile—ndincede undifakele yona. Ndicela iqinga kuyo yonke iramente. Nditi ndeva kushunyayelwa ngomnye otile kwi Eksodos kwi sahluko 20: ivesi 10 kulendawo akuyi kusebenza ngawo kwa wena, nesicaka nesicakakazi sako, wahambisa ke wati nxa umntu eshiye isicaka akaya naso e Caweni, uya kuba ugqibele ukuyapula yoshumi imiteto.

Yati ke londawo yandinika uvalo, kuba okwenene nam ndinaso, ke sihamba ezinkomeni endle; iqinga lokuba ndiye naso e Caweni andilifumani—ndiba ngacinga ndibone ukuba ndoti ndakuziyeka inkomo zihambe zodwa, zone amasimi abanye abantu nawam, lonto ke ingenise impambano kubazalwana. Ke kuti mandizimise ngentambo, ndibone ke ukuba kaloku ndaposisa kuba kaloku aziyi kutya nto ebuhlanti ndiyakuba ke ndiyabandezela. Into ecelwa ndim liqinga ke lokuya nesicaka e Caweni ms’ ukundigweba wena Mcokeli uti akuboni nantlantsana yokulunga ingaveliswa kukushicilelwa kwencwadi yam; utsho ngani? Kuba kaloku baninzi abanjengam abangayi nezicaka e Caweni abangati ke ngokushicilelwa kwesicelo sam omnye avele axele iqinga elinganokubonakala kwenziwe ngalo ke.

Nditshona ngeliti ndipeni iqinga bazalwana uxolo. Ndingowenu.

Geo. Frans Nomtleke.

INDABA.

Diamond Fields, September 4, 1881.

Makowetu manene, nama nenekazi, magqala, nama gqalakazi, make ndinenzele indaba. Kwati ngo August ndaka ndalaliswa yicesine iveki zombini kute kule yesitatu ndalala kancinane. Kute kwakuba njalo lati igqira make ndiye ngapandle. Ngokufutshane ndanduluka ngomhla wesibozo ku September ndaye ndikumbule e Ligwa lomlambo kutiwa yi Vaal River ngokwesi Ngesi. Ndagaleleka ngokuhlwa kumzana abati yi Barkly. Kwati ngengomso ndakugaleleka apo ndandisiya kona kumzana abati yi Waldek’s Plant. Kulapo ke ndabona umangaliso kuba bendifudula ndisiva ngendaba ukuba apo i Dayimani imbiwa nangabamnyama kuba e Kimberly andizange ndibone mntu mnyama umba yona. Kodwa emlanjeni apo ndafika ingu Mlungu, ingu Mxosa, ili Lawo, iyi Mfengu, ingu Mhlambeli, ingu Msutu idibene yonke lonto kungeko bani umbela omnye. Ndifika sekuko nezityebi ezityetyiswe yiyo kwabantsundu kulapo kungeko xego naxegokazi namntwana yonke lonto ite pitsi ngokufanayo kulomsebenzi. Kulapo ndite ndakukangela ndati lomsebenzi ufanele amaxego akowetu wona atanda kunene ukulala ngezisu ngasezintlanti kuba le ifunwa entlabatini yomlambo abembi kupela balala ngezisu baxele xa abantwana bafeketayo kanti ifunyanwa kwesosituba le dayimani, kulapo indoda ityetyiswa ngumntwana ngolofeketo lunjalo usuke ati xa apanda entlabatini ayifumane, ewe bako nabembayo ezintilini zalomlambo nasemarexeni awo umlambo ongummangaliso, kulapo ifunyanwa nasemanzini. Kupela indoda irola ishumi lesheleni ngenyanga. Ngalo lonke ixesha osenayo i *licence* yako uyakumba nokuba kupina. Nditi ke makowetu yinina ukuti sisemnyango kangaka wobutyebi sisuke sinyabe, kaniqonde lento i Ngesi lona leva lise England obubutyebi landuluka laza kubufuna; nifuna obunjanina nina? Awu, mandiyeke ngeliti nicinga ntonina ngalendawo makowetu?

Uze undixolele Nkosi yam ngokusuka ndivingce indawo yamanene.

M. M. Kosani.

[Ewe Mr. Kosani, kodwa besiba seubazi ubugwala babantu abamnya­ma ukuya kwilizwe elikude nokuba leline Diamond. Egameni labamnyama siyakubulela ngokusazisa ngeli tuba Linqakuleni ke madodana! —Editor *Sigidimi Sama-Xosa]*

Heald Town 20th September. 1881.

Nkosi yam:

Ndicela ukuba undifakele lencwadi kweli pepa lako lidumileyo nakuba ndisengumfiki kweli pepa lako. Umntu ke ongumfiki endaweni udhla ngokuti aposise kuba sukuba engeka wazi amasiko alondawoi nenteto yalondawo apo ibekiselela kona nditi ke Nkosi Mcokeli uzundi, nyamezele ekuposiseni kwam bendingekafuni ukulibalela elipepa, ndenziwa yincwadi ka Rev. P. Masiza. Ndiyawubulela umbuzo welo nene lingu mfundisi kumadoda amakulu elali wabizile ukuba alifundise ngoduli lwemitshato yama kolwa, ndinga bangati bonke abafundis be tyalike ngetyalike benze kwalonto yenziwe ngu Mr. P. Masizai ngokuba ezizinto zihambiseka emitshatweni yama kolwa, aziwenyusi ziwatobela pantsi ziwabekisa emva kwakwimvelo endala ngokuba uduli yinto yemvela. Lempendulo ampendule ngayo amadoda amakulu, u Mr. P. Masiza ayivisiseki kum yokuti ezizinto zizalwa lu tshato lwase mlungwini kuba xa ku tshatwayo emlungwini kuyadaniswa kodwa ke mnaandika waboni amakolwa enyaniso angabe lungu edanisa emitshatweni, besifanele ukuba sikangele emisebenzini eyenziwa ngama kolwa angabe lungu singa kangeli emisebenzini yama qaba asem Lungwini, kanjalo ati lamadoda uduli lubangwa ngaba kapi kodwa ke asingabo abapeleki bodwa abaya emitshatweni abenza ukuba umtshato ubeluduli Kuya izihlwele ezininzi njengeliya xesha beku siyiwa emdudweni, besendite ezizinto zisibekisa kwakwimvela endala kuba lemali itetwa ngu Rev. P. Masiza yentombi nenkuko zoyise nonina zala nokutwalisa uyise umnqwazi nonina iqiya nezinye intwana ezininzana zizinto zemvela. Oko yayingekaziwa imali kwakusetyenzwa ngezigcume zentsimbi ne